Ալեքսանդրա Ռեքսովա

Ալեքսանդրա Ռեքսովա (սլովակերեն՝ Alexandra Rexová. ), սլովակ լեռնադահուկորդուհի, 2022 թվականի ձմեռային պարալիմպիկ խաղերի չեմպիոնուհի։ Հանդես է գալիս B2 դասում (կատեգորիայում)՝ մասնակցելով տեսողության մասնակի կորուստ ունեցող մարզուհիների մրցապայքարին։

Մարզական կարիերա 
Դահուկներով սահել սովորել է հինգ տարեկան հասակում։ Տարիների ընթացքում փորձել է զբաղվել տարբեր մարզաձևերով, ի վերջո ընտրել է դահուկավազքը, որը նրանց ընտանիքում սիրված մարզաձև է։

2020 թվականին Եվրոպայի գավաթի խաղարկության մրցումներում Ալեքսանդրան նվաճել է մեկ արծաթե և երեք բրոնզե մեդալ, իսկ 2020/21 մրցաշրջանում անցկացված աշխարհի առաջնությունում ընդհանուր հաշվարկով գրավել է առաջին տեղը։ 

2022 թվականի փետրվար ամսին Չինաստանի մայրաքաղաքում՝ Պեկինում անցկացված ձմեռային պարալիմպիկ խաղերում նա իր ուղեկցորդուհու՝ Եվա Տրայչիկովայի հետ հսկա ոլորավայրէջքի մրցումներում նվաճել է ոսկե, իսկ ոլորավայրէջքի (սլալոմ) մրցումներում՝ բրոնզե մեդալ։ Օլիմպիական չեմպիոնուհին ընդամենը 16 տարեկան է։

Ծանոթագրություններ

Արտաքին հղումներ 
 World Para Alpine Skiing, Athlete Sheet - REXOVA Alexandra (SVK)

Մարզուհիներ
Չեմպիոններ
Պարալիմպիկ խաղերի չեմպիոններ
Լեռնադահուկորդներ